Tsinaʼayąʼii biyázhí

éí nahasdzáán bikáaʼgi 34 ałʼąą ádaatʼéego dahólǫ́, áádóó éí deesdoigi dóó honeezílígi tʼóó ahayóí; ndaʼałkaahí dóó ééʼdeetįįhii éí "Zoraptera" deiłníigo dayózhí.

Ánoolinígíí dóó bichʼiyąʼ
Díí chʼosh éí tsinaʼayąʼii ndahalin, áko ndi éí tʼóó tʼááłáʼígo daatsʼí millimeter ádaníłtso łeh (bikąʼígíí éí baʼáádígíí yilááh áníłtso łeh); bitsʼíís éí bigháhootʼį́į łeh (łaʼ éí diłhiłgo daalchííʼ ałdóʼ). Łaʼ éí binááʼ dahólǫ́, náánáłaʼ éí binááʼ ádaadin; nááná éí bijáád hastą́ą́ dóó bideeʼ naaki.

Tsinaʼayąʼii biyázhí éí niʼ hadláád dóó tsin bitáshtʼóózh ałkʼidą́ʼígíí biyaagi dahináa łeh, áádóó éí tsin bitʼąąʼ dóó dííłdzid deiłchozh; łahda yaaʼ yázhí deildeeł ałdóʼ.